Syvään sielun’ sisimpään –
Syvään sielun’ sisimpään
 Kuin sulo kaiut kilkkuu.
 Tahdon päästä tietämään,
 Miks kaiku taas mua ilkkuu.

 Nyyhkinää ja riehuntaa!
 Soi huiluin helkkeet hienot!
 Aatostani tuudittaa
 Pois madrigaalit pienot.

 Mistähän tää mailma lie,
 Nää suukot, hurmaannukset?
 Toiskohan tää iltatie
 Viel’ aamusarastukset?

 Satakieli rinnassain
 Siis mykkä viel’ ei liene?
 Eihän lemmenvaivaa vain
 Tää lemmenkaipuu tienne?